গৃহবধূকে ধর্ষণ ও হত্যা মামলায় ৭ জনের মৃত্যুদণ্ড - নতুন কাগজ : নতুন কাগজ
আইন আদালত•রাজশাহী•সারাদেশ
নতুন কাগজ ডেস্ক: জয়পুরহাটের আক্কেলপুর উপজেলার রায়কালী ইউনিয়নের গুচ্ছ গ্রামে বসবাসকারী আরতী রানী (৩৫) নামে এক গৃহবধূকে ধর্ষণ শেষে হত্যার অভিযোগে দায়েরকৃত মামলায় ৭ জনকে মৃত্যুদণ্ড দিয়েছেন আদালত। ২ জনকে ৫ লাখ ও ৫ জনকে ১ লাখ টাকা করে অর্থদণ্ডও প্রদান করা হয়।
মঙ্গলবার (২২ অক্টোবর) দুপুর পৌনে ১২টার দিকে জয়পুরহাট নারী শিশু নির্যাতন দমন আদালতের বিচারক এ.বি.এম মাহমুদুল হক এ রায় প্রদান করেন।
আদালত সূত্রে জানা যায়, ২০১৬ সালে ৮ অক্টোবর রাত ৯টার দিকে আরতী রানী প্রকৃতির ডাকে ঘরের বাহিরে বের হলে কয়েকজন লোক জোড়পূর্বক তুলে নিয়ে যায়। ঘরে থাকা তার মেয়ে অর্চনা রানীর চিৎকারে প্রতিবেশী ও গ্রামবাসীরা তাকে খুঁজতে থাকে। তাকে রাত ১০টার দিকে পোড়া পুকুরের পশ্চিম পাড়ের জনৈক টুটুলের ধান ক্ষেতের মধ্যে অচেতন অবস্থায় উদ্ধার করে। আদমদিঘী উপজেলা স্বাস্থ্য কমপ্লেক্সে নিয়ে যাবার পথে রাত সাড়ে ১০টার দিকে তার মৃত্যু হয়।
আরতী রানীর স্বামী বাদী হয়ে আক্কেলপুর থানায় ১০ অক্টোবর সাখিদার পাড়ার ফেরদৌস ও মারমার সোহেলসহ অজ্ঞাতনামা বেশ কয়েকজনের নামে ২০০০ সালের নারী ও শিশু নির্যাতন দমন আইন (সংশোধনী ২০০৩) এর ৯ (৩) ধারা মতে একটি মামলা দায়ের করেন। পরবর্তীতে মামলার তদন্ত কর্মকর্তা ২০১৯ সালের ২৯ জুলাই আদালতে ৭জনের নাম উল্লেখ করে চার্জশিট জমা দিলে ১৯ জন স্বাক্ষীর শুনানী শেষে আদালত এ রায় প্রদান করেন।
ডেঙ্গুতে প্রাণ গেলো ৫ মাস বয়সী জারিফের
সিরাজগঞ্জে বন্যার পর বাড়ছে রোগ
পাঁচবিবিতে ৬ হাজার টাকা দিয়ে চুরি যাওয়া মিটার উদ্ধার!